La secretària tècnica de la Comissió relaciona les reclamacions que han tingut entrada des del darrer Ple que va tenir lloc el passat 14 de juny de 2019 que són les que els corresponen els números 370/2019 a 375/2019 i dona compte al Ple de les actuacions realitzades de conformitat amb la valoració de les admissions que s'ha dut a terme i de les actuacions que es s'executaran properament.
Proposta d'informe sobre Projecte d'ordre CLT/ /2019 per la qual s'aproven, es modifiquen i es deroguen taules d'avaluació i accés documental
La secretària tècnica de la Comissió exposa els elements més destacats del contingut de la Proposta d'informe sobre el Projecte d'ordre del Departament de Cultura de la Generalitat per la qual es preveu que s'aprovin, es modifiquin i es deroguin taules d'avaluació i accés documental aprovades prèviament per la Comissió Nacional d'Accés, Avaluació i Tria Documental (CNAATD).
La sol·licitud d'informe adreçada per la Presidenta de la CNAATD a la Comissió es va rebre el dia 4 de juny.
Es comenten alguns aspectes generals sobre la incidència de les taules en l'exercici del dret d'accés i s'analitzen algunes de les taules documentals que inclou el Projecte d'ordre.
Proposta de resolució de finalització de la Reclamació 125/2019 per acord de mediació
El senyor Josep Mir, ponent de la Proposta de resolució de finalització de la Reclamació 125/2019 mitjançant acord de mediació adoptat per les parts, interposat contra l'Ajuntament de Cunit en relació amb diversa informació relacionada amb els criteris i plantilles de correcció de proves d'un procés selectiu, exposa la tramitació d'aquest procediment i quins són els termes de l'acord assolit per les parts, que duu a la finalització del procediment.
Proposta de resolució d'estimació de la Reclamació 217/2019
La senyora Elisabet Samarra, ponent de la Proposta de resolució d'estimació de la Reclamació 217/2019, formulada contra l'Ajuntament de Pallejà, i que té per objecte l'obtenció d'informació sobre la línia d'autobús urbà Fontpibus, exposa la fonamentació del sentit estimatori de la Reclamació i posa de manifest la manca de col·laboració de l'Ajuntament de Pallejà que no ha emès el corresponent informe sobre la reclamació ni enviat els antecedents a la Comissió, sense que la seva manca de participació en el procediment impedeixi que la Comissió resolgui favorablement la reclamació i reconegui el dret d'accés a la informació reclamada.
Proposta de resolució de finalització de la Reclamació 221/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 221/2019 per pèrdua d'objecte, formulada contra el Patronat Municipal de Turisme de Tarragona, SA, i que té per objecte l'accés a les aportacions municipals al Club Gimnàstic els últims 25 anys, exposa els elements de tramitació que duen a la finalització per pèrdua sobrevinguda de l'objecte d'aquesta reclamació i també de la que s'analitza en el següent punt de l'ordre del dia.
Ambdós procediments estan interposats per la mateixa persona reclamant i es vol obtenir la mateixa informació del Patronat Municipal de Turisme de Tarragona, SA i de la Fundació Tarragona 2018.
Durant la tramitació dels dos procediments les entitats reclamades han facilitat la informació disponible de les aportacions al Club Gimnàstic, de manera que ha finalitzat la controvèrsia plantejada.
Proposta de resolució de finalització de la Reclamació 224/2019 per pèrdua d'objecte
És objecte d'anàlisi en el punt quart de l'ordre del dia.
Proposta de resolució d'estimació de la Reclamació 243/2019
La senyora Elisabet Samarra, ponent de la Proposta de resolució d'estimació de la Reclamació 243/2019, formulada contra l'Ajuntament de Solsona, i que té per objecte l'accés a actes o informes de les visites als barris realitzades per regidors de l'equip de govern de l'Ajuntament de Solsona, exposa la fonamentació del sentit estimatori de la reclamació, malgrat que l'Ajuntament al·legava la naturalesa de document de treball intern dels documents existents per la seva informalitat i la concurrència del límit a l'accés a dades protegides pel dret a la intimitat i pròpia imatge dels veïns.
El dret d'accés a la informació pública en aquest procediment és exercit per una persona que ostenta la condició de càrrec electe.
Proposta de resolució d'estimació de la Reclamació 245/2019
El senyor Josep Mir, ponent de la Proposta de resolució d'estimació de la Reclamació 247/2019, formulada contra l'Ajuntament de Vilafranca del Penedès, i que té per objecte l'accés al llistat d'habitatges buits i ocupats al municipi, exposa els elements que motiven l'estimació de la reclamació, fent èmfasi en la falta de col·laboració de l'Ajuntament, de manera que la Comissió no ha pogut valorar la disponibilitat del Consistori de la informació sol·licitada, sense que aquest fet impedeixi que la GAIP continuï amb el procediment i resolgui sobre el fons de la reclamació plantejada.
Proposta de resolució de desestimació de la Reclamació 247/2019
La senyora Elisabet Samarra, ponent de la Proposta de resolució de desestimació de la Reclamació 247/2019, formulada contra l'Ajuntament de Gavà, i que té per objecte l'obtenció per part d'un delegat sindical d'informació sobre les autoritzacions de flexibilització horària sense pèrdua retributiva, exposa els elements que motiven la desestimació de la reclamació, atès que l'Ajuntament ha acreditat durant la tramitació que la informació havia estat facilitada amb anterioritat a la reclamació.
Proposta de resolució de finalització de la Reclamació 253/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 253/2019 per pèrdua d'objecte, formulada contra Direcció General de la Funció Pública del Departament de Polítiques Digitals i Administració Pública i relativa a informació sobre les places d'oposició per al col·lectiu de persones discapacitades, relaciona les actuacions que s'han dut a terme i que permeten finalitzar per pèrdua sobrevinguda de l'objecte, atès que l'Administració reclamada ha facilitat la informació disponible a la persona reclamant durant la tramitació de l'expedient.
Proposta de resolució de finalització de la Reclamació 260/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 260/2019 per pèrdua d'objecte, formulada contra l'Ajuntament del Masnou i que té per objecte tenir accés a uns expedients relatius a escombraries a la via pública, exposa que correspon finalitzar per pèrdua sobrevinguda de l'objecte atès que l'Ajuntament reclamat ha resolt estimar el dret d'accés i facilitar la informació a la persona reclamant.
Proposta de resolució de finalització de la Reclamació 264/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 264/2019 per pèrdua d'objecte, formulada contra l'Institut Barcelona Esports i relativa a informació sobre les condicions per fer equinoteràpia a nivell individual, relaciona les actuacions dutes a terme i que permeten atès que l'Institut reclamat ha facilitat la informació a la persona reclamant.
Proposta de resolució de finalització de la Reclamació 265/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 265/2019 per pèrdua d'objecte, formulada contra l'Institut Barcelona Esports i relativa a les condicions per practicar hipoteràpia per a determinats usuaris del Centre Municipal d'Hípica, exposa les actuacions que s'han dut a terme i que permeten cloure l'expedient per pèrdua sobrevinguda del seu objecte, atès que l'Institut reclamat ha facilitat la informació a la persona reclamant.
Proposta de resolució de finalització de la Reclamació 279/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 279/2019 per pèrdua d'objecte, formulada contra l'Ajuntament de Barberà del Vallès i relativa a l'accés a informació jurídica sobre l'Espai Jove de la Festa Major de Barberà, exposa que correspon finalitzar per pèrdua sobrevinguda atès que l'Ajuntament de Barberà del Vallès atès que l'Ajuntament reclamat ha facilitat informació addicional a la persona reclamant, sense que aquesta hagi formulat cap al·legació al respecte.
Proposta de resolució d'estimació de la Reclamació 280/2019
El senyor Josep Mir, ponent de la Proposta de resolució d'estimació de la Reclamació 280/2019, interposada contra l'Ajuntament de Sant Fruitós de Bages i que fa referència a l'accés a un expedient tramès al Tribunal de Comptes, exposa la fonamentació del sentit estimatori del dret d'accés a la informació existent sobre la tramitació d'aquest procediment.
El senyor Josep Mir proposa introduir un nou paràgraf a la Proposta de Resolució a fi de aprofundir en la fonamentació d'aquesta, esmenes que incorporarà el text definitiu de la resolució.
Proposta de resolució de finalització de la Reclamació 289/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 289/2019 per pèrdua d'objecte, formulada contra l'Ajuntament de Martorell i relativa a diverses dades sobre la gestió municipal dels gats del carrer, relacions els principals tràmits que s'han dut a terme per poder resoldre la pèrdua sobrevinguda de l'objecte de la reclamació, un cop s'ha justificat que l'Ajuntament reclamat ha facilitat la informació a la persona reclamant.
Proposta de resolució de finalització de la Reclamació 293/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 293/2019 per pèrdua d'objecte, formulada contra l'Ajuntament de Martorell i relativa a diverses dades sobre la gestió municipal dels gats del carrer, relaciona les actuacions dutes a terme i que permeten finalitzar el procediment perquè l'Ajuntament reclamat justifica que ha facilitat la informació a l'entitat reclamant, la Fundació per a l'Assessorament i Acció en Defensa dels Animals (FAADA).
Proposta de resolució de desestimació de la Reclamació 311/2019
El senyor Josep Mir, ponent de la Proposta de resolució de desestimació de la Reclamació 311/2019, interposada contra Ajuntament de Banyeres del Penedès i relativa a l'accés a la declaració de béns i rendes de l'Alcalde, exposa els elements que motiven la desestimació de la reclamació, atès que s'ha acreditat que amb anterioritat a la reclamació ja s'havia facilitat la informació a la persona reclamant.
Proposta de resolució de finalització de la Reclamació 314/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 314/2019 per pèrdua d'objecte, formulada contra l'Ajuntament de Tarragona i relativa a l'accés per part d'una persona que té la condició de periodista a l'expedient complet sobre la Font dels Lleons, atès que l'Ajuntament reclamat ha acreditat que ha resolt estimar el dret d'accés a la persona reclamant i posar-li a disposició la informació reclamada.
Proposta de resolució de finalització de la Reclamació 342/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 342/2019 per pèrdua d'objecte, formulada contra l'Ajuntament de Cubelles i relativa a l'accés a un expedient de canvi d'ús d'un immoble, relaciona les actuacions dutes a terme que permeten finalitzar la reclamació per pèrdua sobrevinguda dels seu objecte, atès que l'Ajuntament reclamat ha acreditat haver tramès la informació sol·licitada al grup municipal reclamant.
Proposta de resolució d'inadmissió de la Reclamació 345/2019
El senyor Josep Mir, ponent de la Proposta de resolució d'inadmissió de la Reclamació 345/2019, formulada contra l'Ajuntament de Barcelona i relativa a una petició de representació de les persones amb discapacitat als òrgans municipals, exposa que correspon inadmetre aquesta reclamació atès que l'objecte que planteja no és una sol·licitud d'informació pública sinó que fa referència a mesures futures de l'Ajuntament reclamat, no a informació que estigui en poder de l'administració municipal.
Proposta de resolució d'inadmissió de la Reclamació 366/2019
La senyora Elisabet Samarra, ponent de la Proposta de resolució d'inadmissió de la Reclamació 366/2019, formulada contra l'Ajuntament de l'Escala i relativa a una petició d'accions inspectores i sancionadores d'una acadèmia d'idiomes, exposa que correspon inadmetre aquesta reclamació atès les competències d'aquesta Comissió no poden abastar la revisió de decisions administratives en matèria de llicències d'activitat.